Diari Oficial de la Generalitat Valenciana


Sumari del DOGV 6731, del 09-03-2012 (2012/405)

Notificació de la sentència dictada en el judici ordinari número 986/2010.
--------------------------------------------------------------------------

### Dades del document

Número de DOGV
:   6731

Data del DOGV
:   09-03-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/405


Organisme emissor
:   Jutjat de Primera Instància Número 1 d'Alzira

Tipus de document
:   Edicte

Notificació de la sentència dictada en el judici ordinari número 986/2010. [2012/405]  
Procediment ordinari 000986/2010   
Demandant: Banco Bilbao Vizcaya Argentaria, SA.  
Procuradora: Sara Blanco Lleti.  
Demandada: Ramona Vasile.  
Procurador/a: -   
En aquest procediment de judici ordinari 986/2010, seguit a instàncies de BBVA contra Ramona Vasile, s'ha dictat la següent sentència de data 16 de desembre de 2011, la dispositiva de la qual, literalment, és la següent:   
«Estime íntegrament la demanda formulada per la procuradora dels tribunals Sara Blanco Lleti, en nom i representació processal de la mercantil actora Banco Bilbao Vizcaya, Argentaria, SA, contra la demandada Ramona Vasile, i:  
A. Condemne Ramona Vasile a pagar a Banco Bilbao Vizcaya, Argentaria, SA, la suma reclamada de 8.373,60 euros.  
  
B. Condemne Ramona Vasile a pagar a Banco Bilbao Vizcaya, Argentaria, SA, l'interés de demora pactat sobre 8.373,60 euros, produït des de la data de liquidació i tancament del compte, 18 de juliol de 2008, de conformitat amb el que disposa l'estipulació general 4a del contracte de préstec que ens ocupa, fins a la data d'aquesta resolució; així com els interessos de demora pactats per mora processal de l'article 576 de la Llei d'Enjudiciament Civil, que es produïsquen des de la data d'aquesta resolució fins a fer-ne el pagament complet de la suma reclamada com a principal.  
C. Condemne Ramona Vasile a pagar totes les costes processals causades en aquest procediment.  
Expediu una testimoniança literal d'aquesta sentència perquè reste en aquestes actuacions, i incloeu-ne l'original en el llibre de sentències civils d'aquest Jutjat.   
Notifiqueu aquesta resolució a les parts i feu-los saber que no és ferma i que s'hi pot interposar un recurs d'apel·lació, davant d'aquest Jutjat, en el termini de 20 dies comptadors des de l'endemà de la notificació, de què coneixerà l'Audiència Provincial de València.   
  
A aquest fi s'indica a les parts que per a la interposició del recurs d'apel·lació caldrà la constitució d'un dipòsit de 50 euros mitjançant la consignació d'aquesta suma en el compte de dipòsits i consignacions obert a nom del Jutjat o del tribunal, que s'haurà d'acreditar en el moment de la interposició. No s'admetrà a tràmit cap recurs que no tinga constituït el dipòsit.   
Si la persona que recorre haguera causat un defecte, omissió o error en la constitució del dipòsit, es concedirà a la part el termini de dos dies per a l'esmena del defecte, amb aportació si pertoca de documentació acreditativa.   
Si no ho efectua, es dictarà una interlocutòria que pose fi al tràmit del recurs, o que no admeta la demanda, i quedarà ferma la resolució impugnada.  
Si s'estima totalment o parcialment el recurs, o la revisió o la rescissió de sentència, en la mateixa resolució es disposarà la devolució de la totalitat del dipòsit.   
Quan l'òrgan jurisdiccional no admeta el recurs o la demanda, o confirme la resolució objecte de recurs, el recurrent o demandant perdrà el dipòsit, al qual se li donarà la destinació prevista en aquesta disposició.   
Aquesta és la meua sentència, que jutjant definitivament en aquesta instància, pronuncie, mane i firme.   
Publicació. La sentència anterior va ser llegida i publicada pel magistrat jutge que la subscriu en el dia de la seua data, mentre celebrava audiència pública. En done fe».  
  
I atés que la demandada esmentada, Ramona Vasile, es troba en parador desconegut, s'expedeix aquest edicte a fi que valga de notificació de forma deguda.  
  
Alzira, 27 de febrer de 2012.- La secretària judicial: Julia García Puig.